አንድ መተካካት በድርጅት የውስጥ ፍላጐት ብቻ ሳይሆን የሕዝቡንም ፍላጎትና ነባራዊ ሁኔታ ግምት ያስገባ እንዲሆን የተቀመጠ ነበር፡፡ ሆኖም አንዳንድ መረጃዎች እንደሚጠቁሙት በተለይ በሕወሓት ውስጥ ሁለት የተለያዩ ቡድኖች የተፈጠሩ መሆናቸውን፣ አንዱ ሌላውን ለማጥቃት መሣርያ መሆኑ ሲወራ ሰንብቷል፡፡ ክፍፍሉ በአንድ በኩል እነ አቶ ቴዎድሮስ ሐጎስ፣ አባይ ወልዱና ወ/ሮ አዜብ መስፍን ያሉበት መሆኑን፣ ይኼ ቡድን ጉባዔተኛውን በበቂ ሁኔታ ያደራጀና የተቆጣጠረ ነው ተብሏል፡፡ በሌላ በኩል በአብዛኛው በአዲስ አበባ የሚገኙትና እነ አቶ አርከበ ዕቁባይ፣ ደ/ር ደብረፅዮን ገብረ ሚካኤል፣ አምባሳደር ብርሃነ ገብረ ክርስቶስ የሚገኙበት መሆኑ፣ አንዳንድ የሕወሓት አንጋፋ አመራሮችም የአስታራቂነት ሚና ሲጫወቱ እንደነበር በስፋት ሲወራ ከርሟል፡፡